Source: https://www.fc-moto.de/Yleiset-myyntiehdot
Timestamp: 2018-08-16 04:21:27+00:00
Document Index: 16045326

Matched Legal Cases: ['§ 1', '§ 3', '§ 4', '§ 5', '§ 6', '§ 7', '§ 8', '§ 8', '§ 9', '§ 10']

Yleiset myyntiehdot - FC-Moto
Aloitussivu Ehdot
§ 1 Soveltamisala, asiakastiedot
Seuraavat yleiset sopimusehdot säätelevät sopimussuhdetta, joka on FC-Moto GmbH & Co. KG:n ja verkkokaupastamme tavaroita ostavien kuluttajien välillä. Sopimuskieli on saksa.
Internetissä olevat tarjottavat tuotteet kutsuvat sinua sitoumuksetta ostamaan tavaroita.
Voit viedä ostoskoriin yhden tai useamman tuotteen. Annat tilausprosessin aikana tietosi ja toiveesi maksutavasta, toimitusehdoista jne. Vasta napsauttamalla tilauspainiketta annat sitovan tarjouksen ostosopimuksen solmimisesta. Voit kuitenkin luopua sitovasta tilauksesta puhelimitse tai faksitse. Tilauksesi saapumisvahvistus, joka saapuu viipymättä sähköpostitse tai faksitse, ei ole ostotarjouksen hyväksyntä.
Meillä on oikeus hyväksyä tarjouksesi 2–7 arkipäivän sisällä lähettämällä tilausvahvistus sähköpostitse. Jos lausekkeessa 1 mainittu määräaika on kulunut tuloksettomana umpeen, tarjouksesi katsotaan hylätyksi eli tarjous ei enää sido sinua. Puhelimitse tapahtuvassa tilauksessa ostosopimus syntyy, jos hyväksymme tarjouksesi välittömästi. Jos tarjousta ei hyväksytä välittömästi, se ei myöskään sido enää sinua.
Tuotteiden esittely verkkokaupassa ei tarkoita oikeudellisesti sitovaa tarjontaa, vaan vain kutsua tehdä tilaus. Verkkokaupassa, esitteissä, ilmoituksissa ja muussa mainosmateriaalissa näytettäviä tuotteita ja hintatietoja eivät siten koske velvoitteet, ja ne annetaan sitoumuksetta.
§ 3 Asiakastiedot: Tilaustietojesi tallentaminen
Tallennamme tilauksesi solmittua sopimusta koskevin yksityiskohdin (esim. tuotteen tyyppi, hinta). Lähetämme ehdot sinulle, mutta voit myös lukea ehdot milloin tahansa sopimuksen solmimisen jälkeen verkkosivultamme.
Rekisteröityneenä asiakkaana pääset käsiksi menneisiin tilauksiisi asiakkaan sisäänkirjautumisalueelta (Oma asiakastili).
§ 4 Asiakastiedot: Korjausohje
Voit korjata antamiasi tietoja milloin tahansa ennen tilauksen tekemistä Delete-näppäimellä. Annamme sinulle tilausprosessin aikana tietoja muista korjausmahdollisuuksista. Voit myös päättää tilausprosessin kokonaan milloin tahansa sulkemalla selainikkunan.
§ 5 Omistusoikeuden pidätys
(1) Pidätämme itsellemme omistusoikeuden toimitettuihin tavaroihin näiden tavaroiden kauppahinnan täydelliseen maksamiseen asti. Omistusoikeuden pidätyksen olemassaoloaikana ostaja ei saa myydä tavaroita (jäljempänä: pidätetyt tavarat) tai muutoin luopua tässä tarkoitetusta omaisuudesta.
(2) Jos kolmannella osapuolella – erityisesti ulosottomiehellä – on pääsy pidätettyihin tavaroihin, ostaja osoittaa meidän omaisuutemme ja ilmoittaa meille asiasta viipymättä, jotta voimme valvoa omistusoikeuksiamme.
(3) Jos ostaja toimii sopimuksen vastaisesti, erityisesti maksun viivästyessä, meillä on oikeus vaatia pidätetyt tavarat, jos olemme purkaneet sopimuksen.
§ 6 Lakisääteiset takuuoikeudet
Takuuoikeudet
Tavaroitamme koskevat lakisääteiset takuuoikeudet.
Käytettyjen tavaroiden vikoja koskevat vaateesi rajoittuvat yhteen vuoteen siitä, kun myydyt tavarat on luovutettu sinulle. Tämän säännön poikkeuksia ovat vahingonkorvausvaateet, vaateet koskien vikoja, joista olemme jättäneet vilpillisesti kertomatta, sekä vaateet takuusta, jonka olemme hyväksyneet tavaroiden piirteitä koskien. Näitä poikkeusvaateita koskevat lakisääteiset rajoitusajat.
§ 7 Vastuunrajoitus
Suljemme pois vastuun tuottamuksellisista velvollisuuden laiminlyönneistä, jos ne eivät koske sopimusvelvoitteita, hengen, ruumiin tai terveyden loukkaamisesta aiheutuvia vahinkoja, takuita tai tuotevastuulain mukaisia vaateita. Sama koskee avustajiemme ja laillisten edustajiemme velvollisuuksien laiminlyöntejä. Sopimusvelvoitteisiin kuuluu erityisesti velvollisuus luovuttaa sinulle tavarat ja niiden omistusoikeus. Lisäksi meidän on luovutettava tavarat sinulle ilman aineellisia ja oikeudellisia virheitä.
§ 8 Kuljetusvauriot
Jos toimitetuissa tavaroissa on selviä kuljetusvaurioita, reklamoi kyseisistä virheistä välittömästi tavaroiden jakajalle ja ota meihin yhteyttä mahdollisimman nopeasti. Reklamaation tai yhteydenoton laiminlyönnillä ei ole vaikutusta lakisääteisiin takuuoikeuksiisi. Ne auttavat kuitenkin meitä esittämään omat vaateemme rahdinkuljettajalle tai kuljetusvakuutukseen.
§ 8 Palautukset ja vaihto
(1) Voit lähettää saamasi tavarat takaisin syitä mainitsematta 14 päivän sisällä käyttäen tavaroiden palautusta. Määräaika alkaa aikaisintaan tavaroiden ja tämän ohjeen vastaanotosta.
(2) Voimme hyväksyä vain maksuttomat palautukset.
(3) Vaihto-oikeus on voimassa vain verkkokaupassamme. Käytä palautuksissa tai vaihdossa palautuslipukettamme.
§ 9 Peruutusohje
(1) Peruutusoikeus
Sinulla on oikeus peruuttaa tämä sopimus 14 päivän sisällä syitä antamatta.
Peruutusaika kestää neljätoista päivää lukien siitä päivästä, jolloin olet saanut tai nimeämäsi kolmas osapuoli, joka ei ole kuljettaja, on saanut viimeisen tavaran haltuun.
Peruutusoikeuden käyttämiseksi sinun on ilmoitettava meille (FC-Moto GmbH & Co. KG, Aachener Str. 21-23 , D-52146 Würselen, kontakt@fc-moto.de, +49 2405 49500 50, +49 2405 49500 51) yksiselitteisellä selvityksellä (esim. postitse lähetetyllä kirjeellä, faksilla tai sähköpostilla), että olet päättänyt peruuttaa tämän sopimuksen. Voit käyttää tähän mukana olevaa peruutuslomakkeen mallipohjaa, mutta se ei ole pakollista.
Peruutusajan osalta riittää, että lähetät ilmoituksen peruutusoikeuden käyttämisestä ennen peruutusajan päättymistä.
(2) Peruutuksen seuraukset
Jos peruutat tämän sopimuksen, meidän on maksettava sinulle kaikki sinulta saamamme maksut, toimituskulut mukaan lukien (poikkeuksena lisäkustannukset, jotka johtuvat siitä, että olet valinnut toimitustavaksi muun kuin tarjoamamme, edullisimman vakiotoimituksen), viipymättä ja viimeistään neljäntoista päivän sisällä päivästä, jolloin olemme saaneet ilmoituksen siitä, että peruutat tämän sopimuksen. Käytämme tähän takaisinmaksuun samaa maksumenetelmää, jota käytit alkuperäistapahtumassa, jollei kanssasi ole nimenomaisesti sovittu jotakin muuta; missään tapauksessa sinulta ei veloiteta tästä takaisinmaksusta maksuja. Voimme kieltäytyä takaisinmaksusta siihen asti, että olemme saaneet tavarat takaisin tai olet todistanut lähettäneesi tavarat takaisin, sen mukaan, kumpi tapahtuu aikaisemmin. Sinun on lähetettävä takaisin ja luovutettava tavarat meille viipymättä ja joka tapauksessa viimeistään neljäntoista päivän sisällä siitä päivästä, kun ilmoitat meille tämän sopimuksen peruuttamisesta. Määräajan osalta riittää, että lähetät tavarat ennen neljäntoista päivän määräajan päättymistä.
Vastaat tavaroiden takaisin lähettämisen välittömistä kustannuksista.
Sinun tarvitsee maksaa tavaroiden mahdollisesta arvon vähenemisestä vain, jos tämä arvon väheneminen johtuu siitä, että et ole noudattanut tavaroiden piirteiden, ominaisuuksien ja toimintatapojen tarkistuksen pakollista menettelyä.
(3) Peruutusoikeuden hylkääminen
Peruutusoikeus ei koske sopimuksia, jotka
– on solmittu sellaisten tavaroiden toimitukseen, jotka eivät ole esivalmistettuja ja joiden valmistuksessa kuluttajan yksilöllinen valinta tai määräys on olennainen tai jotka on leikattu selvästi kuluttajan henkilökohtaisten tarpeiden mukaan
– on solmittu sanomalehtien, aikakauslehtien ja kuvalehtien toimitukseen, poikkeuksena tilaussopimukset.
(4) Peruutusoikeuden ennenaikainen päättyminen
Peruutusoikeus päättyy ennenaikaisesti sellaisten sopimusten osalta, jotka
– on solmittu ääni- tai videotallenteiden tai tietokoneohjelmien toimituksesta, jos sinetti on poistettu toimituksen jälkeen.
Peruutuslomakkeen mallipohja
Jos haluat peruuttaa sopimuksen, täytä tämä lomake ja palauta se.
Faksi: 02405-4950051
Sähköposti: kontakt@fc-moto.de
Täten peruutan/peruutamme (*) solmimani/solmimamme (*) sopimuksen seuraavien tavaroiden (*) ostosta / seuraavan palvelun (*) suorittamisesta
(Kirjoita tähän tavaroiden tarkka kuvaus)
Tilattu ___________________ (*) / vastaanotettu _______________________ (*)
Kuluttajan/kuluttajien nimi:
Kuluttajan/kuluttajien osoite:
Kuluttajan/kuluttajien allekirjoitus (vain jos toimitetaan paperilla):
§ 10 Verkkovälitteinen riidanratkaisu
Emme ole halukkaita, emmekä velvollisia, osallistumaan riidanratkaisumenettelyihin kuluttajien sovitteluelimissä.
Euroopan komissio tarjoaa kuluttajille verkkovälitteisen riidanratkaisun alustan, jonka löydät
ulkoisesta linkistä www.ec.europa.eu/consumers/odr.
Oikeuspaikka ja suorituspaikka on Aachen.